Saturnino Huillca Quispe

Saturnino Huillca Quispe (Satuku Willka Qispi) sutiyuq runaqa (1893 watapi paqarisqa Chhuru asindapi, Pawqartampu pruwinsyapi, Qusqu suyupi; 1987 watapi wañusqa Ninamarka llaqtapi, Qullqipata distritupi, Pawqartampu pruwinsyapi) piruwanu qhichwa chakra runa pusaqmi karqan.

Saturninoqa Chhuru asindapi paqarirqaspa chaypi achkata llamk'aspa, chakraruna sindikatuta kamarirqan. 1960 watakunapi Killapampa pruwinsyapi qhichwa chakrarunakunata pusaspa allpakunata paykunawan hap'irqan. Juan Velasco Alvarado Piruwpa umalliqnin kaptinmi, Chakra kamay allinchay nisqawan qhichwa chakraruna asindata chaskiptin, Saturninu Ninamarka sapsi chakrantin (cooperativa) nisqap pusaqnin tukurqan.

Agustina Huaquira Mamani sutiyuq warmiwan kasarakusqa karqan. Chunka churin karqaptinpas, 1974 watapi pichqallam kawsarqanraq.

Saturnino Huillca Quispeqa qhichwa simillatam rimarqan, manataq kastilla simitachu.

 Pilikulakuna 
Kay pilikulakunapim pukllarqan:
 Runan Caycu (1973)
 Jatun Auka (1974)
 Si esas puertas no se abren (1975)
 Kuntur Wachana (1977)

 Liwrukuna 
 Hugo Neira (1974). «Huillca, habla un campesino peruano» (kastilla simillapi qillqasqa, paytaq qhichwa simillata rimaptinpas).

 Kaypipas qhaway 
 Chakra kamay allinchay

Katiguriya:Chakra runa pusaq
Katiguriya:Qhichwa rimaq
Katiguriya:Qhari
Katiguriya:Paqarisqa 1893
Katiguriya:Wañusqa 1987